Elvegården

Referat fra fellesmøte 11.4.2012.

Til stede: Leilighet 102,104, 201 202 203 204 301 302 303 304 305 401. Fraværende:101 og 103

Per Haugen ønsket velkommen til dette møtet som ble innkalt på kort varsel for å gi beboerne informasjon om det arbeidet som interimsstyret hadde igangsatt mht til å engasjere advokat. Dette med bakgrunn i den fullmakten interimsstyret fikk fra samtlige tilstedeværende beboer i fellesmøte 19.3. og med senere tilslutning fra en fraværende beboer.

Han ønsket også ny beboere av leilighet 201, Sigurd Joakim Juvik og Gro Aakre velkommen i laget.

1. Orientering av adv. Frøstrup

Han gav deretter ordet til adv. Frøstrup som innledningsvis meddelte at han var engasjert av interimsstyret og poengterte at beboeren heftet solidarisk for hans honorar, dog unntatt Hannemyr som hadde meddelt ham at han ønsker å selge sin leilighet. Hannemyr bekreftet dette og meddelte at han derfor ikke ville delta i den videre behandling av denne saken sammen med de øvrige beboere.

Advokaten gjennomgikk deretter kort kontraktsforholdet omkring leilighetene og fremhevet reguleringsplanens parkeringsbestemmelser for vårt område. Vedlegg til kontrakten.

Han har vært i kontakt med selger som aksepterer at det her foreligger et misslighold.

Dette kan medføre et erstatningsansvar og dårligere parkeringsforhold gir grunnlag for prisavslag.

Han fremhevet at parkering i B-bygget er et rimelig godt alternativ, hvis det lar seg gjennomføre.

Forsamlingen ga sin tilslutning til Frøstrups forslag om å holde tilbake 20 % av kontraktsbeløpet – alternativt sett det på en sperret konto. Dette som utgangspunkt for forhandlingen med selger førstkommende mandag.

1. Øvrige forhold mht mangler/uklarheter.

Interimsstyret ble anmodet om å påpeke følgende forhold av generell karakter.

* Boden i samtlige leiligheter ble betydelig redusert da de i byggeperioden ble endret til ”tekniske rom”
* Rosta glass på balkonger er ikke gjennomskinnelig slik som i salgsprospektet
* Oppmerkede parkeringsplasser inntil varg løsning er på plass
* Opparbeidelse av uteareal
* NB: Det er viktig at alle feil og mangler blir notert i forbindelse med forhåndsvisningen
1. Forberedelse til overtakelse av eiendommen ”Elvegården”

Interimsstyret ble anmodet å engasjere teknisk bistand i forbindelse med forberedelsene til overtakelse av eiendomme når den skilles ut og blir sameiets ansvar. En slik konsulent skal vurdere om alle byggetekniske arbeider og øvrige tekniske installasjoner som VVS og elektro mv er utført i henhold til spesifikasjoner og tilhørende kvalitetskrav.

-er/13.4.2012